## Pravilnik o izmjenama i dopunama Pravilnika o unutarnjem ustroju, vođenju zemljišnih knjiga i obavljanju drugih poslova u zemljišnoknjižnim odjelima sudova (zemljišnoknjižnog poslovnika)

### NN 14/2005 (28.1.2005.), Pravilnik o izmjenama i dopunama Pravilnika o unutarnjem ustroju, vođenju zemljišnih knjiga i obavljanju drugih poslova u zemljišnoknjižnim odjelima sudova (zemljišnoknjižnog poslovnika)

# MINISTARSTVO PRAVOSUĐA

241

Na
osnovi čl. 214., st. 1. Zakona o zemljišnim knjigama (»Na­rodne novine«, broj
91/96., 68/98.,137/99., 73/00., 114/01. i 100/04.), ministrica pravosuđa donosi

## PRAVILNIK

### O IZMJENAMA I DOPUNAMA PRAVILNIKA O UNUTARNJEM USTROJU, VOĐENJU ZEMLJIŠNIH KNJIGA I OBAVLJANJU DRUGIH POSLOVA U ZEMLJIŠNOKNJIŽNIM ODJELIMA SUDOVA (ZEMLJIŠNOKNJIŽNOG POSLOVNIKA)

Članak  1.

U čl.
68.a Pravilnika o unutarnjem ustroju, vođenju zemlji­šnih knjiga i obavljanju
drugih poslova u zemljišno­knjižnim od­jelima sudova (zemljišnoknjižnog
poslovnika – »Narodne novine«, broj 81/97., 109/02., 123/02. i 153/02.),
mijenja se stavak 1. tako da se iza riječi sudac dodaju riječi »i ovlašteni
zemljišno­knjižni referent«.

Stavak 2. članka 68.a briše se.

Stavak 3. postaje stavak 2.

Članak 2.

U članku 116., stavak 4., mijenjaju se riječi »Odsjek
za zem­ljišne knjige pri MPULS« u riječi »Sektor za zemljišno­knjižno pravo«.

Članak  3.

U članku 119. mijenja se stavak 3. tako da sada
glasi:

(1) Kod EOP – zemljišne knjige vode se podulošci za
posebne dijelove nekretnine i suvlasničke dijelove u skladu s odredbom članka
21. stavka 5. Zakona o zemljišnim knjigama.

Ako je otvoren poduložak za posebni dio nekretnine,
tada će se posebni dio upisati i u vlasnički list B i naznačiti broj podulo­š­ka.

Članak 4.

U članku 159., stavak 2. brišu se riječi »od
određenog datuma« te se iza riječi »zaprimljenim« dodaju riječi »nakon dono­šenja
odluke o preoblikovanju u elektronični oblik«, a iza riječi »elektroničnom
obliku« brišu se riječi »po zahtjevu svih upisanih zemljišnoknjižnih vlasnika«,
a dodaju se riječi »po službenoj dužnosti«.

U stavku 3. brišu se riječi »sporadičnog odnosno«.

Iza
stavka 3. dodaje se novi stavak 4:

(4)
Ministarstvo pravosuđa posebnom odlukom odredit će da se podaci preneseni u
elektronički oblik mogu objaviti na internetskim stranicama te način
pretraživanja i pristojbu za uporabu podataka.

Članak
5.

U
članku 161. dodaje se stavak 3., stavak 4., stavak 5, stavak 6. i stavak 7.:

(3)
Prilikom zatvaranja ručno vođene zemljišne knjige, ovla­šte­ni zemljišnoknjižni
referent ili zemljišnoknjižni sudac dužan je potvrditi ispravnost učinjenog
prijepisa iz ručno vođene zemljišne knjige u elektronički oblik, na način da će
usporediti upis u ručno vođenoj zemljišnoj knjizi s upisom u izvatku u
elektroničkom obliku te će se na tom izvatku napisati bilješka:

»Potvrđuje
se točnost preoblikovanja u elektroničnu obradu.

U
––––––––– , dana –––––––––, z.k. službenik ––––––––– , potpis«.

Ovlašteni
zemljišnoknjižni referent će nakon stavljanja bi­lješ­ke uložiti izvadak s
bilješkom u zbirku ispisa prepisanih z.k. uložaka.

Zbirka
će se voditi za svaku katastarsku općinu posebno suklad­nom primjenom odredaba
o zbirci isprava.

(4)
Ovlašteni zemljišnoknjižni referent ili zemljišnoknjižni sudac iz stavka 3.
ovog članka koji verificira prijepis iz ručno vođene zemljišne knjige u
elektronički oblik ne može biti isti zemljišnoknjižni referent koji je
potpisnik bilješke iz članka 160. stavka 1. ovog Pravilnika. Umjesto
zemljišnoknjižnog referenta iz stavka 3. ovog članka potvrdu točnosti
preoblikovanja podataka može potpisati voditelj zemljišnoknjižnog odjela tog
suda, odnosno zemljišnoknjižni sudac ili predsjednik suda.

(5) Ako osoba koja potvrđuje točnost preoblikovanja
podataka prema stavku 3. ovog članka utvrdi da podaci iz ručno vođene zemljišne
knjige nisu točno prepisani, po službenoj će dužnosti rješenjem odrediti
ispravak prijepisa.

(6) Nakon ispisa posljednjeg zemljišnoknjižnog uloška
predmetne katastarske općine stavit će se naznaka da je ovim prijenos ručno
vođene zemljišne knjige u elektronički oblik zaključen.

(7) Nakon zaključenja zbirke ispisa u elektronički
oblik, zbir­ka ispisa će se odmah uvezati.

Članak 6.

Pogrješke u upisu koje se opaze nakon provedenog
preobli­kovanja ispravit će se na osnovi rješenja zemljišnoknjižnog suda o
ispravku pogrješnog upisa, sukladno odredbama čl. 118. i 119. Zakona o
zemljišnim knjigama.

Članak 7.

Ministarstvo pravosuđa donijet će u roku šest (6)
mjeseci od dana stupanja na snagu ovog Pravilnika posebne odredbe o usklađenju
zemljišnoknjižnoga i stvarnog stanja.

Članak
8.

Ovaj
Pravilnik stupa na snagu petnaestog dana od dana objave u »Narodnim novinama«.

Klasa:
932-01/04-01/387
Urbroj: 514-03-01/9-04-2
Zagreb, 24. prosinca 2004.

Ministrica
**Vesna Škare Ožbolt**, v. r.

Pravilnik, NN 14/2005-241